open-index/open-wikipedia-markdown huggingface dataset:
ტიტეს მიმართ ეპისტოლე

100px|მინიატიურა|წმინდა მოციქული პავლე
**ტიტეს მიმართ ეპისტოლე** – პავლე მოციქულის 14 ეპისტოლიდან ერთ–ერთი. ეპისტოლეთა რიგით ჩამონათვალში მას მე–12 ადგილი უკავია. იგი შედგება მხოლოდ 3 თავისაგან.

ტიტე იყო პავლე მოციქულის დიდი ნდობით აღჭურვილი მოწაფე, რომელიც მან დატოვა კ. კრეტაზე.  ტიტეს უნდა დაესრულებინა მოძღვრის მიერ დაწყებული სამისიონერო საქმიანობა, დაედგინა ადგილობრივ ქრისტიანულ თემებში საეკლესიო იერარქიის პირები, ებრძოლა თვითმარქვია ყბედ მოძღვართა წინააღმდეგ, რომლებიც ცდილობდნენ ბერძენთა გული მოეგოთ და მწვალებლობაში ჩაეთრიათ ისინი. მოციქული ტიტეს ავალებს აღადგინოს ეკლესიაში ჭეშმარიტი მოძღვრება და მოსთხოვოს მორწმუნეებს რწმენის შესაფერისი საქციელი, რაც მაგალითი იქნება ყველასათვის.

ტიტეს მიმართ ეპისტოლე თავისი შინაარსით მსგავსია ტიმოთეს მიმართ ეპისტოლისა, რადგან პავლე მოციქული თითქმის მსგავსი შინაარსის მითითებებს იძლევა ორივე მათგანში. ამიტომ მათ აგრეთვე, „სამოძღვრო ეპისტოლეებს“ უწოდებენ.

## იხილეთ აგრეთვე 
* ეპისტოლენი წმინდისა მოციქულისა პავლესნი
* პავლე მოციქული
* ახალი აღთქმა

## ლიტერატურა 
* ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65.

## რესურსები ინტერნეტში 
* ახალი აღთქმა
* [ახალი აღთქმა (საქმენი, ეპისტოლენი, გამოცხადება)](http://lit.ge/%E1%83%AC%E1%83%98%E1%83%92%E1%83%9C%E1%83%98/%E2%80%A0/%E1%83%90%E1%83%AE%E1%83%90%E1%83%9A%E1%83%98_%E1%83%90%E1%83%A6%E1%83%97%E1%83%A5%E1%83%9B%E1%83%90_(%E1%83%A1%E1%83%90%E1%83%A5%E1%83%9B%E1%83%94%E1%83%9C%E1%83%98_%E1%83%94%E1%83%9E%E1%83%98%E1%83%A1%E1%83%A2%E1%83%9D%E1%83%9A%E1%83%94%E1%83%9C%E1%83%98_%E1%83%92%E1%83%90%E1%83%9B%E1%83%9D%E1%83%AA%E1%83%AE%E1%83%90%E1%83%93%E1%83%94%E1%83%91%E1%83%90)/387)  
* ელექტრონული წიგნები ქართულად 
* პავლე მოციქულის ეპისტოლე ტიტეს მიმართ
* პავლე მოციქულის ეპისტოლე ტიტეს მიმართ
* აუდიო–ვერსია

კატეგორია:ახალი აღთქმის პერსონაჟები
კატეგორია:ქრისტეს თორმეტი მოციქული
კატეგორია:სასულიერო მწერლობა
კატეგორია:ეგზეგეტიკა
კატეგორია:ქრისტიანობა
კატეგორია:ეპისტოლეები
კატეგორია:ბიბლია
კატეგორია:ახალი აღთქმა
ურმული

**ურმული** — ქართული ხალხური სასიმღერო შემოქმედების ჟანრი, ინდივიდუალური ხასიათის შრომის ლექს-სიმღერის ერთ-ერთი უძველესი სახეობა. გავრცელებულია უპირატესად აღმოსავლეთ საქართველოში. წარმოშობით ურმული არქაული მოვლენაა, მოიცავს საკულტო, საფერხისო მოტივებს. მოგვიანებით მასში აისახა კლასობრივი დიფერენცია, გლეხკაცის მძიმე ცხოვრება. ურმული მეურმის სიმღერაა, ახასიათებს განვითარებული და გამომსახველი მელოდია, შესრულების თავისებური ხერხები და მტკიცე მუსიკალური ფორმა. იწყება მაღალ ფარდებში, ვითარდება დაღმავალი მოძრაობით, გაივლის სხვადასხვა საფეხურსდა მთავრდება ტონიკაზე. გვხვდება მოდულაციური გადახრები და კილოური ან ტონალური მოდულაციები. ინტონირების მხრივ ურმულს ახასიათებს რეჩიტატივის შენაცვლება მდიდრულად მოჩუქურთმებულ მელოდიასთან. რიტმი თავისუფალია, იყოფა უმეტესად არა ტაქტებად, არამედ პოეტური ტექსტის მიხედვით ცალკეულ ფრაზებად და წინადადებებად. ურმულის მრავალი ვარიანტი არსებობს. პოპულარული ურმულებია „აღზევანს წავალ“, „კამეჩი ღონიერია“, „ურემო, ფერსო მაღალო“, „კამეჩმა თქვა“ და სხვა. ურმული გავრცელებული უნდა ყოფილიყო დასავლეთ საქართველოშიც. ამაზე მეტყველებს მეხრეობასთან დაკავშირებული „ჩელას“ ციკლის ლექს-სიმღერები.
## ლიტერატურა
**ზურაბიშვილი ი.,* ხალხის შემოქმედი გენია. ლეკური, კახური მრავალჟამიერი, ურმული, თბ., 1949;

კატეგორია:ქართული ხალხური მუსიკა
რკინიგზის ელექტროფიკაცია

[მინი|350 პქ|ელექტროლოკომოტივები სადენების ქსელის ქვეშ [შვედეთი|შვედეთში.]]
**რკინიგზის ელექტროფიკაცია** — ღონისძიებათა კომპლექსი, რომელიც სრულდება სარკინიგზო მონაკვეთზე, რათა მასზე შესაძლებელი იყოს ელექტოლოკომოტივების, ელექტროსექციებისა და ელექტრომატარებლების გადაადგილება.

რგინიგზის ელექტროფიცირებულ მონაკვეთებზე გამწევ ძალად გამოიყენება ელექტოლოკომოტივები. ქალაქის ტრანსპორტად გამოიყენება ელექტროსექციები ან ელექტრომატარებლები.

## ელექტროფიკაციის სისტემები 
ელექტროფიკაციის სისტემის კლასიფიკაცია, შეიძლება რამდენიმე მაჩვენებლის მიხედვით მოვახდინოთ.

*კონტაქტური ქსელის მიხედვით:
**საჰაერო კონტაქტური ქსელით
**კონტაქტური რელსებით (მეტროპოლიტენი)
*ძაბვის მიხედვით
*დენის ბუნების მიხედვით:
**მუდმივი დენი
**ცვლადი დენი:
***დენის სიხშირე
***ფაზათა რიცხვი

ჩვეულებრივ, გამოიყენება მუდმივი ან ერთფაზიანი ცვლადი დენი. ამასთან, ერთ-ერთ გამტარს თავად რელსები წარმოადგენს ხოლმე.

## რესურსები ინტერნეტში 
* რა არის ცვლადი დენი და რითი განსხვავდება იგი მუდმივისგან
* ცვლადი დენი 
*რკინიგზის ტექნიკური საიტი

## ლიტერატურა 
* 
* ვოინაროვსკი პ. დ. *ელექტრული რკინიგზები*, ბროკჰაუზისა და ეფრონის ენციკლოპედიური ლექსიკონი: 86 ტომად (82 ტომი და 4 დამატება). — სანქტ-პეტერბურგი, 1890—1907.

კატეგორია:რკინიგზის ელექტროტრანსპორტი
კატეგორია:საკონტაქტო ქსელი
კატეგორია:სარკინიგზო ინფრასტრუქტურა
პედრეგალი

**პედრეგალი** () — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 17 516 ადამიანს შეადგენდა.

## იხილეთ აგრეთვე
* პანამის ქალაქების სია

## რესურსები ინტერნეტში
* Población en la República por sexo, según provincia, comarca, distrito y corregimiento  *Censos de 1990 a 2010*. Instituto Nacional de Estadística y Censo (INEC). Consultado el 7 de enero de 2014.

კატეგორია:პანამის ქალაქები
კატეგორია:ჩირიკის პროვინციის დასახლებული პუნქტები
პლესი ფერგიუსონის წინააღმდეგ

**პლესი ფერგიუსონის წინააღმდეგ**  ()  — აშშ-ის უზენაესი სასამართლოს გადაწყვეტილება, რომელიც ამართლებს საზოგადო ტრანსპორტში რასობრივი სეგრეგაციის ლეგალურობას „ცალკეული, მაგრამ თანასწორი“ დოქტრინით.

1892 წელს ჰომერ პლესიმ, რომელიც 1/8-ით შავკანიანი იყო, თეთრკანიანებისათვის განკუთვნილი ვაგონით იმოგზაურა. ლუიზიანის კანონმდებლობის შესაბამისად იგი დააპატიმრეს. პლესიმ მიმართა სასამართლოს, რადგან თვლიდა, რომ შტატის მთავრობამ აშშ-ის კონსტიტუცია დაარღვია, რომელიც კანონის წინაშე თანასწორუფლებიანობის გარანტიას უნდა იძლეოდეს. პლესიმ აპელაცია უზენაეს სასამართლოში შეიტანა, სასამართლოში, რომელმაც 1896 წელს დაადგინა, რომ მოქალაქეების დაყოფა თეთრებად და შავებად, არ არღვევს კონსტიტუციას. აღნიშნულმა გადაწყვეტილებამ  აშშ-ში სეგრეგაცია გააძლიერა. ზოგიერთმა შტატმა მიიღო კანონი, რომელმაც სეგრეგაცია ნორმალურ მოვლენად გამოაცხადა სკოლებში, სასტუმროებში, რესტორნებში, საავადმყოფოებში, ტრანსპორტში, ტუალეტებში. სასამართლოებში ჰქონდათ ორი ბიბლია, რომელთაგან ერთ-ერთზე დებდნენ შავკანიანები ფიცს.

სეგრეგაციის საკანონმდებლო დონეზე საბოლოო გაუქმება მოხდა 60 წლის შემდეგ. 1963 წელს შედგა 250 ათასი ამერიკელის მარში ვაშინგტონზე, რომლებიც შავკანიანთა და თეთრკანიანთა უფლებების გათანაბრებას ითხოვდნენ. 1963 წელს პრეზიდენტმა კენედიმ, ხალხისადმი მიმართვაში განაცხადა, რომ საჭიროა ახალი კანონმდებლობის მიღება. იმავე წელს კენედი მოკლეს. მისი წინადადებები აისახა კანონში ადამიანის უფლებების შესახებ, რომელიც 1964 წელს მიიღეს და ამით დასრულდა დისკრიმინაცია.

## რესურსები ინტერნეტში 
* ინფორმაცია პროცესის შესახებ
* Plessy v. Ferguson, 163 U.S. 537 (1896)

კატეგორია:ადამიანის უფლებები
პიტერ დინკლიჯი

**პიტერ ჰეიდენ დინკლიჯი** ( ; დ. 11 ივნისი, 1969) — ამერიკელი მსახიობი. წარმატება მოიპოვა სხვადასხვა ფილმში შესრულებული როლით, თუმცა 2011 წლიდან ცნობილია ტირიონ ლანისტერის როლით HBO-ს სერიალში „სატახტოთა თამაში“. ამ როლით მან მოიპოვა ემის სპეციალური ჯილდო დრამატულ სერიალში შესრულებული მეორეხარისხოვანი როლისთვის, ისევე, როგორც ოქროს გლობუსი სერიალში მეორეხარისხოვანი როლისთვის.

## ფილმოგრაფია
## რესურსები ინტერნეტში
* 
* პიტერ დინკლიჯი საიტზე Emmys.com 

## სქოლიო
კატეგორია:დაბადებული 11 ივნისი
კატეგორია:დაბადებული 1969
კატეგორია:ჯუჯა მსახიობები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი ვიდეო თამაშების მსახიობები
კატეგორია:ამერიკელი მამაკაცი გამხმოვანებლები
კატეგორია:გერმანელი ამერიკელები
კატეგორია:ირლანდიელი ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ნანკინი

**ნანკინი**,  (სიტყვასიტყვით — სამხრეთი დედაქალაქი) — ქალაქი ჩინეთში, მდინარე იანძის მარჯვენა ნაპირზე. ქვეყნის დიდი ეკონომიკური და კულტურული ცენტრი. ძიანგსუს პროვინციის ადმინისტრაციული ცენტრი. 2021 წლის აღწერის მიხედვით, ქალაქში ცხოვრობდა 9,423,400 ადამიანი. მნიშვნელოვანი სატრანსპორტო კვანძია. სამდინარო ნავსადგური, სადაც შედიან საზღვაო გემებიც.

ნანკინი დაარსდა ძველი წელთაღრიცხვის 472 წელს, ცნობილია სხვადასხვა სახელწოდებით — ძინლინი, მოლინი, ძიანიე, ძიანკანი, ძიანინი და სხვა. III საუკუნიდან იყო რამდენიმე დიდი ფეოდალური სამეფოს დედაქალაქი (1368-იდან 1421 წლამდე). 1421 წლიდან 1911 წლამდე ძიანანის სამეფისნაცვლოს ცენტრი. 1853 წლის მარტიდან 1864 წლამდე ეწოდებოდა ტიანძინი („ციური დედაქალაქი“) და იყო ტაიპინის სახელმწიფოს დედაქალაქი. 1911-1913 წლებში სინხაის რევოლუციის ერთ-ერთი მთავარი ცენტრი, 1911 წლის დეკემბრის ბოლოდან 1912 წლის აპრილამდე სუნ იატსენის რესპუბლიკის მთავრობის რეზიდენცია, ჩინეთის რესპუბლიკის დედაქალაქია.

1912 წლის აპრილიდან 1927 წლამდე — ძიანგსუს პროვინციის ადმინისტრაციული ცენტრი, ჩან კაიშის კონტრრევოლუციური გადატრიალების შემდეგ (1927 წლის 12 აპრილი) ჩინეთის დედაქალაქი. 1937 წლის დეკემბერს მიიტაცეს იაპონელმა ოკუპანტებმა. 1946 წლიდან 1949 წლამდე კვლავ ჩინეთის რესპუბლიკის მთავრობის ადგილსამყოფელია.

1949 წლის 23 აპრილს გომინდანელებისაგან გაათავისუფლა ეროვნულ-განმათავისუფლებელმა არმიამ.

ნანკინი განაშენიანებულია თავისუფალი დაგეგმარებით. აღმოსავლეთ ნაწილში რეგულარული გეგმით გაშენებული „იმპერატორთა ქალაქია“ (XIV-XV საუკუნეები), არქიტექტურული ძეგლებია: მონასტერ ცისიასის ქვის პაგოდა შელიტა (X საუკუნე), „ულიანდიანი“ (აგურის „უკოჭებო ტაძარი“, 1398) ლინგუსის მონასტერში, მინგის ეპოქის ქალაქის კედლის ნაწილი (XIV-XVII საუკუნეები), ლიანის დინასტიის (502-557) იმპერატორთა და ჯუ იუანჯანის (IV საუკუნე) სამარხები, სუნ იატსენის აკლდამა (1926-1929 წლები).
## შენიშვნები 
## რესურსები ინტერნეტში 
## სქოლიო
კატეგორია:ჩინეთის ქალაქები
კაზინო (ფილმი)

**კაზინო** () —  მარტინ სკორსეზეს 1995 წლის კრიმინალური დრამა. სცენარის ავტორია ნიკოლას პილეჯი, რომელთანაც სკორსეზემ 1990 წელს შექმნა ფილმი „დიდებული ბიჭები“ ეს ფილმი დღემდე სკორსეზესა და რობერტ დე ნიროს უკანასკნელი ერთობლივი ნამუშევარია. შერონ სტოუნმა მიიღო ოქროს გლობუსი საუკეთესო მსახიობი ქალისთვის დრამაში.

## რესურსები ინტერნეტში
* 
* 
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1995 წლის ფილმები
კატეგორია:კრიმინალური დრამები
კატეგორია:მარტინ სკორსეზეს ფილმები
იქს-ადამიანები: მომავალი წარსულის დღეები

***იქს-ადამიანები: მომავალი წარსულის დღეები*** () — ამერიკული სუპერგმირული ფილმი, რომელიც ეფუძნება იქს-ადამიანების პერსონაჟებს და 1981 წლის *Uncanny X-Men*-ის სიუჟეტს *მომავალი წარსულის დღეები*, რომლის ავტორები არიან კრის კლერმონტი და ჯონ ბირნი. ფილმის რეჟისორია ბრაიან ზინგერი.

ეს არის რიგით მეშვიდე ფილმი იქს-ადამიანების ფილმების სერიაში და მესამე, რომლის რეჟისორია ზინგერი, 2000-იანი წლების პირველი ორი ფილმის, *იქს-ადამიანები* და *იქს-ადამიანები 2* შემდეგ. ისტორიის ავტორები არიან საიმონ კინბერგი, მეთიუ ვონი და ჯეინ გოლდმენი, ხოლო კინბერგი სცენარის ავტორიც არის.  ფილმში მონაწილეობენ: ჰიუ ჯეკმენი, ჯეიმზ მაკევოი, მაიკლ ფასბენდერი, ჯენიფერ ლოურენსი, ჰალი ბერი, ანა პეკუინი, ელენ პეიჯი, ნიკოლას ჰოლტი, შოუნ ეშმორი, პიტერ დინკლიჯი, იენ მაკ-კელენი და პატრიკ სტიუარტი. ისტორიის ავტორები არიან საიმონ კინბერგი, მეთიუ ვონი და ჯეინ გოლდმენი, ხოლო კინბერგი სცენარის ავტორიც არის.

*მომავალი წარსულის დღეები* არის 2006 წლის ფილმის *იქს-ადამიანები: უკანასკნელი ბრძოლა* და 2011 წლის ფილმის *იქს-ადამიანები: პირველი კლასი*, ისევე, როგორც 2013 წლის *სამურავის* გაგრძელება. მისი ძირითადი გადაღებები დაიწყო 2013 წლის აპრილში, მონრეალში და დასრულდა იმავე წლის აგვისტოში. ფილმი გადაღებულია 3D ფორმატში და გამოვიდა 2014 წლის 23 მაისს.

## როლებში
## რესურსები ინტერნეტში 
* 
* 
* 
* 
* 

## სქოლიო 
კატეგორია:იქს-ადამიანები (ფილმების სერია)
კატეგორია:ამერიკული ფილმები
კატეგორია:2014 წლის ფილმები
კატეგორია:ფილმები დროში მოგზაურობის შესახებ
ჰანს რუდოლფ გიგერი

**ჰანს რუდოლფ „რუდი“ გიგერი** (H. R. Giger; დ. 5 თებერვალი, 1940 — გ. 12 მაისი, 2014) — შვეიცარიელი სიურრეალისტი მხატვარი, მოქანდაკე და დეკორაციების დიზაინერი. მისმა ნამუშევარმა ფილმისთვის „უცხო“ მიიღო ოსკარი საუკეთესო ვიზუალური ეფექტებისთვის. 2013 წელს შეყვანილი იქნა სამეცნიერო ფანტასტიკის დიდების დარბაზში.

გიგერი აგრეთვე ცნობილია სხვადასხვა შემსრულებლისთვის შექმნილი ალბომების გარეკნებით, მაგალითად Emerson, Lake & Palmer-ის *Brain Salad Surgery*-თ. Korn-ის მონაწილე ჯონათან დეივისს მან შეუქმნა მიკროფონის დასადგმელი, სპეციალური დიზაინით. შვეიცარიაში არსებობს ორი ბარი, რომელთა ინტერიერი გიგერმა შეიმუშავა.

ჰ.რ. გიგერი გარდაიცვალა 2014 წლის 12 მაისს, მას შემდეგ, რაც შინ კიბიდან გადმოვარდა და სხეულის რამდენიმე დაზიანება მიიღო.

## რესურსები ინტერნეტში
* 
* 

## სქოლიო
კატეგორია:ჰ. რ. გიგერი
კატეგორია:დაბადებული 5 თებერვალი
კატეგორია:დაბადებული 1940
კატეგორია:გარდაცვლილი 12 მაისი
კატეგორია:გარდაცვლილი 2014
კატეგორია:ფანტასტიკის მხატვრობა
კატეგორია:ფენტეზი მხატვრები
კატეგორია:სამეცნიერო ფანტასტიკის მხატვრები
კატეგორია:შვეიცარიელი მხატვრები
კატეგორია:შვეიცარიელი ილუსტრატორები
კატეგორია:მხატვრები ანბანის მიხედვით
რახივი

**რახივი** () — ქალაქი უკრაინაში, ზაკარპატიის ოლქის რახივის რაიონის ადმინისტრაციული ცენტრი. მდებარეობს კარპატების სამხრეთ კალთებზე, მდინარეების შავი და თეთრი ტისის შეერთების ადგილას, მთათაშორის ვიწრო ქვაბულში, ზღვის დონიდან 430 მ სიმაღლეზე. 2005 წლის მოსახლეობის აღწერის მიხედვით ქალაქში ცხოვრობდა 17 000 ადამიანი. კლიმატი ზომიერია. ქალაქშია კარპატების ბიოსფერული ნაკრძალის შტაბი. დაარსდა 1447 წელს.

## რესურსები ინტერნეტში 
* რახოვის შესახებ 

კატეგორია:ზაკარპატიის ოლქის ქალაქები
ფელაცია

thumb|250პქ|ფელაციის აქტი

**ფელაცია** ან **მინეტი** ( — წოვა;  — ფისუნია) — ორალური სექსის კრებითი სახელი, როდესაც მამაკაცის სასქესო ორგანო პასიურად აღიგზნება მიმღები პარტნიორის პირით, ენით, კბილებით ან ყელით ან პარტნიორის გარეშე მის მიერვე (იხ. ავტოფელაცია). სათესლის პარკის ორალური აღგზნება შეიძლება აღინიშნოს ასევე ტერმინ *ფელაციით* ან *„ტიბეგინგით“* (Teabagging).

ფელაცია შესაძლებელია მამაკაცისთვისაც და ქალისთვისაც სექსუალური აღგზნების გამომწვევი იყოს, და შეიძლება მამაკაცის ორგაზმითა და სპერმის ეაკულაციით დამთავრდეს. ან როგორც თავისთავად ეროტიკული და ფიზიკური ინტიმური აქტი.

ორალური სექსი ხშირად განიხილება როგორც ტაბუ, ადამიანებს ასევე შეიძლება ნეგატიური გრძნობები ან სექსუალური კომპლექსი ჰქონდეთ ორალური სექსის „გაცემისას“ ან „მიღებისას“, ან შეიძლება უარი განაცხადონ მასში მონაწილეობაზე.

## ეტიმოლოგია 
[250პქ|thumb|მდედრი ღამურა, შერწყმის ხანგრძლივობის გასაზრდელად, აკეთებს ფელაციას. ღამურების ეს სახეობა, ერთადერთი არაპრიმატი არსებაა, რომელსაც ასეთი ქმედება ახასიათებს.

## სქოლიო 
[კატეგორია:ორალური სექსი
ტიმოთეს მიმართ (პირველი) ეპისტოლე

100px|მინიატიურა|წმინდა მოციქული პავლე
**ტიმოთეს მიმართ I ეპისტოლე** — პავლე მოციქულის 14 ეპისტოლიდან ერთ–ერთი. ეპისტოლე შედგება 6 თავისაგან. ტიმოთე იყო პავლეს უახლოესი მოწაფე. პირველი ეპისტოლე პავლემ მისწერა ტიმოთეს ეფესოს დატოვების შემდეგ, სადაც მან ტიმოთე დატოვა და აინტერსებდა, რა სიძნელეები შეხვდა მას მოძღვრის წამოსვლის შემდეგ. პავლემ ეპისტოლე გაუგზავნა და გაამხნევა, რომ განემტკიცებინა იგი ცრუმოძღვართა წინააღმდეგ ბრძოლაში.

ეპისტოლეში ჩამოყალიბებულია აუცილებელი ვალდებულებანი იმ პირებისა, რომლებიც მოწოდებულნი არიან ემსახურონ ქრისტიანულ ეკლესიას, როგორც მორწმუნეთა საზოგადოებას: დიაკონი, ხუცესი და ეპისკოპოსი, სულიწმიდის მიერ დადგენილი ეკლესიის მსახურნი ხელდასხმას მოციქულთაგან იღებენ. ხელდასხმის პირობას წარმოადგენს ხელდასასხმელის პირადი ღირსებები (1ტიმ. 30). ეპისკოპოსებისა და ხუცესთა მთავარი მოვალეობა იყო პირველ ყოვლისა, დაენერგათ ჭეშმარიტი მოძღვრება მადლით ხსნის შესახებ გოლგოთის გზით, ჭეშმარიტების დაცვით და ასევე საეკლესიო დისციპლინის მეთვალყურეობა. ამ მოვალეობებს წმიდა წერილი ადარებს ცხვრის ფარის მწყემსის მოვალეობებს.

ტიმოთეს მიმართ ეპისტოლეები თავისი შინაარსით მსგავსია ტიტეს მიმართ ეპისტოლისა, რადგან პავლე მოციქული თითქმის მსგავსი შინაარსის მითითებებს იძლევა ორივე მათგანში. ამიტომ, „სამოძღვრო ეპისტოლეებს“ უწოდებენ.

## იხილეთ აგრეთვე 
* ეპისტოლენი წმინდისა მოციქულისა პავლესნი
* პავლე მოციქული
* ახალი აღთქმა

## ლიტერატურა 
* ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65.

## რესურსები ინტერნეტში 
* ახალი აღთქმა
* [ახალი აღთქმა (საქმენი, ეპისტოლენი, გამოცხადება)](http://lit.ge/%E1%83%AC%E1%83%98%E1%83%92%E1%83%9C%E1%83%98/%E2%80%A0/%E1%83%90%E1%83%AE%E1%83%90%E1%83%9A%E1%83%98_%E1%83%90%E1%83%A6%E1%83%97%E1%83%A5%E1%83%9B%E1%83%90_(%E1%83%A1%E1%83%90%E1%83%A5%E1%83%9B%E1%83%94%E1%83%9C%E1%83%98_%E1%83%94%E1%83%9E%E1%83%98%E1%83%A1%E1%83%A2%E1%83%9D%E1%83%9A%E1%83%94%E1%83%9C%E1%83%98_%E1%83%92%E1%83%90%E1%83%9B%E1%83%9D%E1%83%AA%E1%83%AE%E1%83%90%E1%83%93%E1%83%94%E1%83%91%E1%83%90)/387)  
* ელექტრონული წიგნები ქართულად 
* ტიმოთეს მიმართ I და II ეპისტოლე 
* პავლე მოციქულის ეპისტოლე ტიმოთეს მიმართ (პირველი)
* პავლე მოციქულის პირველი ეპისტოლე ტიმოთეს მიმართ. თავი პირველი
* აუდიო–ვერსია

კატეგორია:ახალი აღთქმის პერსონაჟები
კატეგორია:ქრისტეს თორმეტი მოციქული
კატეგორია:სასულიერო მწერლობა
კატეგორია:ეგზეგეტიკა
კატეგორია:ქრისტიანობა
კატეგორია:ეპისტოლეები
კატეგორია:ბიბლია
კატეგორია:ახალი აღთქმა
რუსკი ვიტიაზი

**რუსკი ვიტიაზი** (, „რუსი რაინდი“), ადრე ცნობილი როგორც **ბოლშოი რუსკო-ბალტისკი** — ოთხძრავიან ვერსიაში, მსოფლიოში პირველი ოთხძრავიანი თვითმფრინავი, რომელმაც დასაბამი დაუდო მძიმე ავიაციას. მისი კონსტრუქტორი იყო იგორ სიკორსკი, რომელმაც იგი სტრატეგიული დაზვერვისთვის შექმნა. თვითმფრინავს ჰქონდა შესაძლებლობა, განთავსებულიყო მასზე როგორც ოთხი, ასევე ორი ძრავა. აიწყო სანქტ-პეტერბურგის რუსულ-ბალტიურ ვაგონის ქარხანაში ადრეულ 1913 წელს.  

## ტექნიკური მახასიათებლები 
***ეკიპაჟი:** სამი კაცი 
***მგზავრი:** ოთხი კაცი
***სიგრძე:** 20 მ
***ზედა ფრთის გაქანი:** 27 მ
***ქვედა ფრთის გაქანი:** 20 მ
***სიმაღლე:** 4 მ
***ფრთის ფართობი:** 120 მ2
***ცარიელის წონა:** 3 400 კგ
***დატვირთულის წონა:** 4 000 კგ
***მაქსიმალირი ასაფრენი წონა:** 4 940 კგ
***ძრავის ტიპი:** Argus As I 
***ძრავების რაოდენობა:** 4
***თითოეული ძრავის სიმძლავრე:** 100 ც.ძ. (75 კვტ)

***მოქმედება***

***კრეისერული სიჩქარე:** 77 კმ/სთ
***მაქსიმალური სიჩქარე:** 90 კმ/სთ
***ფრენის მანძილი:** 170 კმ
***პრაქტიკული ჭერი:** 600 მ

## რესურსები ინტერნეტში 
* მსოფლიოში პირველი ოთხძრავიანი თვითმფრინავი რუსკი ვიტიაზი: სიკორსკის ერა  
* ვ. ბ. შავროვი. *რუსკი ვიტიაზი*, თვითმფინავების კონსტრუქციის ისტორია სსრკ-ში 1938 წლამდე
* 
* 

## სქოლიო 
კატეგორია:სიკორსკის თვითმფრინავები
კატეგორია:ექსპერიმენტული თვითმფრინავები
ვლადისლავ ანდერსი

მინიატიურა|ვლადისლავ ანდერსი
**ვლადისლავ ანდერსი** (; დ. 11 აგვისტო, 1892, ბლონე, პოლონეთი — გ. 12 მაისი, 1970, ლონდონი) — პოლონეთის არმიის დივიზიის გენერალი (გენერალ-ლეიტენანტი). პოლონეთის სამხედრო და პოლიტიკური მოღვაწე. მეორე მსოფლიო ომის პერიოდში ხელმძღვანელობდა პოლონურ ფორმირებებს.

## იხილეთ აგრეთვე 
* მონტე-კასინოს ბრძოლა

## რესურსები ინტერნეტში 
*Władysław Anders Collection at the Hoover Institution Archives

კატეგორია:პოლონელი გენერლები
კატეგორია:დაბადებული 11 აგვისტო
კატეგორია:დაბადებული 1892
კატეგორია:გარდაცვლილი 12 მაისი
კატეგორია:გარდაცვლილი 1970
კატეგორია:წმინდა ანას II ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
ფანტომასი

***ფანტომასი*** ()  — გამოგონილი პერსონაჟი, შექმნილი ფრანგი მწერლების, მარსელ ალენის (1885–1969) და პიერ სუვესტრის (1874–1914) მიერ.

ფანტომასი, ერთ-ერთი პოპულარული პერსონაჟი ფრანგულ დეტექტივებში, შეიქმნა 1911 წელს და გამოჩნდა 32 ოფიციალურ ტომეულში, რომელიც დაიწერა სუვესტრისა და ალენის მიერ. ამას მოჰყვა სუვესტრის გარდაცვალების შემდეგ მხოლოდ ალენის მიერ დაწერილი 11 ტომი. პერსონაჟი იქცა მრავალი ფილმის, სატელევიზიო სერიალისა თუ კომიქსის გმირად.

## ადაპტაციები
### ფილმები
#### ანდრე უნებელის ეკრანიზაციები
მიუხედავად იმისა, რომ ფანტომასის სხვადასხვა ეკრანიზაცია არსებობს, განსაკუთრებით პოპულარულია სამი ფრანგული კომედიური ჟანრის ფილმი, რომელთა რეჟისორია ანდრე უნებელი. მათი სიუჟეტები რომანებს არ ეფუძნება, მაგრამ მოიცავს ისტორიებს, რომელთა მოქმედ გმირებს აქვთ იგივე სახელები, რაც რომანებში. ფანტომასი ამ ფილმებში ნაჩვენებია, როგორც უსახური ადამიანი, ხოლო მოქმედებები გაჯერებულია კომედიური სიტუაციებით და ჯეიმზ ბონდისეული სპეციალური ტექნიკის გამოყენებით, როგორიც არის მფრინავი მანქანა. კომედიურ ტონს ფილმებს უნარჩუნებს ლუი დე ფიუნესის მონაწილეობა, კომისარ ჟუვის როლში. ფილმებში აგრეთვე  მონაწილეობს ჟან მარე, როგორც ჟურნალისტ ფანდორის, ასევე თავად ფანტომასის როლში.

## რესურსები ინტერნეტში
* ნაშრომები ფანტომასის შესახებ საიტზე Project Gutenberg
* კომიქსების შესახებ

კატეგორია:წიგნების სერიები
კატეგორია:გამოგონილი მკვლელები
კატეგორია:XX საუკუნის ფრანგული რომანების პერსონაჟები
კატეგორია:გამოგონილი ფრანგები
კატეგორია:1911 წლის რომანები
კატეგორია:ფანტომასი
ზაფხულის ოლიმპიური თამაშები 1900

**1900 წლის ზაფხულის ოლიმპიური თამაშები** (, , ოფიციალურად **II ოლიმპიური თამაშები**) — ჩატარდა 14 მაისიდან 28 ოქტომბრამდე პარიზში, საფრანგეთი. თამაშები ჩატარება დაემთხვა მსოფლიოს უნივერსალური ექსპოზიციას, რომელიც იმ დროს იმართებოდა საფრანგეთის დედაქალაქში. თამაშები, შედარებით წინა ათენის 1896 წლის თამაშებთან, გახდა უფრო მასობრივი, ჩამოვიდა მეტი სპორტსმენი და ჩატარდა მეტი შეჯიბრი. ცხაასოთხმოცდაჩვიდმეტი სპოტსმენი, აქედან ოცდაორი ქალი, რომლებიც ოლიმპიადაზე პირველად იყვნენ, წარმოადგენდნენ ოცდაოთხ ქვეყანას.
* 
* 
* 
* 
* 
* 

## ქვეყნები მედლების რაოდენობის მიხედვით 
ოქროს მედლები არ დარიგდა 1900 წლის თამაშებზე. ვერცხლის მედალები გადაეცათ პირველ ადგილოსნებს, ბრინჯაოს მედლები — მეორე ადგილოსნებს, ხოლო მესამე ადგილოსნებს, მესამე ადგილოსნები კი უმედლოდ დარნენ. თუმცა, მოგვიანებით, საერთაშორისო ოლიმპიურმა კომიტეტმა გასცა ოქროს მედლებიც, თუმცა, მრავალ მესამე ადგილოსანს გადაეცა მხოლოდ თასი და მსგავსი ჯილდოები.

ქვემოთ ჩამოთვლილია ის ათი ქვეყანა, რომლებმაც საუკეთესო შედეგები აჩვენეს 1900 წლის თამაშებში.

## ლიტერატურა 
* 

## სქოლიო 
კატეგორია:ზაფხულის ოლიმპიური თამაშები 1900
კატეგორია:პარიზი
ცალკეული, მაგრამ თანასწორი

[მინი|წარწერა რესტორანზე, [ოჰაიოში, 1938 წ.]]

**ცალკეული, მაგრამ თანასწორი** () — სამართლებრივი დოქტრინა აშშ-ის კონსტიტუციურ კანონში, რომელიც ამართლებდა და უშვებდა რასობრივ სეგრეგაციას, რადგან იგი არ არღვევდა აშშ-ის კონსტიტუციის მეთოთხმეტე შესწორებას, რომელიც უზრუნველყოფდა მოქალაქეთა და სხვა ფედერალური კანონების დაცვას სამოქალაქო უფლებების შესახებ. ამ დოქტრინის მიხედვით, სახელმწიფოს ეძლეოდა უფლება, მოეთხოვა, მომსახურებები, საზოგადო მოხმარების ადგილები, საშუალებები, საცხოვრებლები, სამედიცინო მომსახურება, განათლება, დასაქმება და ტრანსპორტირება დაყოფილიყო რასობრივი ნიშნის მიხედვით, იმ პირობით, რომ თითოეული ჯგუფის მიერ გამოყენებული საზოგადოებრივი ობიექტის ხარისხი ერთი და იგივე იქნებოდა. ფრაზა წარმოიშვა ლუიზიანის 1890 წლის კანონიდან, თუმცა ეს კანონი ამ ფრაზას შებრუნებულად იყენებდა: „თანასწორი, მაგრამ ცალკეული“. დოქტრინა „ცალკეული, მაგრამ თანასწორი“ ეხებოდა რკინიგზის ტრანსპორტს, სკოლებსა და უმაღლეს სასწავლებლებს, ხმის უფლებას, გენდერულ თანასწორობას და სასმელი წყლის ფანტანებსაც კი. მიუხედავად მისა, რომ კანონით ფერადკანიანებსაც იგივე ხარისხის პირობებში უნდა ეცხოვრათ და იგივე ხარისხის მომსახურება უნდა მიეღოთ, როგორიც თეთრკანიანებს, მათი მდგომარეობა ყოველთვის უფრო უარესი იყო. ამ მოვლენას მოჰყვა აშშ-ის 17 შტატში კანონების შემოღება სეგრეგაციის შესახებ. 

1954 წელს დაიწყო დოქტრინის საბოლოოდ უარყოფა ბრაუნი განათლების საბჭოს წინააღმდეგ საქმეში უზენაესი სასამართლოს გადაწყვეტილებით. თუმცა, ამ დოქტრინის დელეგალიზაცია, დაახლოებით, სამ ათეულ წელიწადს გაგრძელდა, სასამართლოს მრავალი გადაწყვეტილება და ფედერალური კანონი დასჭირდა.

## რესურსები ინტერნეტში 
* საგანმანათლებლო უთანასწორობის შესწავლა სამხრეთ კაროლინაში
* კორნელის იურიდიული ინფორმაციის ინსტიტუტი

## სქოლიო 
კატეგორია:დისკრიმინაცია
კატეგორია:ამერიკული ფრაზეოლოგია
კატეგორია:აშშ-ის კანონები თემის მიხედვით
ტარნუვი

**ტარნუვი** () — ქალაქი სამხრეთ პოლონეთში, მალოპოლსკის სავოევოდოს შემადგენლობაში, მდინარე დუნაეცის ნაპირზე. 1975-1998 წლებში იყო ტარნუვის სავოევოდოს ადმინისტრაციული ცენტრი. 2013 წლის მოსახლეობის აღწერის მიხედვით ქალაქში ცხოვრობდა 112,478 ადამიანი. ინდუსტრიული ქალაქია, ძირითადად განვითარებულია ქიმიკატების, სამშენებლო მასალების, კვების და ელექტრო-მანქანების წარმოება. XV საუკუნეში ხანძრის შედეგად მთლიანად დაინგრა. XVI საუკუნეში აღდგენილი იქნა და გახდა კულტურული ცენტრი. არის ღირსშესანიშნავი ძეგლები, რომელთაგან აღსანიშნავია XIV-XVI საუკუნეების რატუშა, ტაძარი და პოლონელ კათოლიკეთა ეკლესია.

## რესურსები ინტერნეტში 
კატეგორია:პოლონეთის ქალაქები
კატეგორია:პოლონეთის პოვიატები
ომის დანაკარგები

**ომის დანაკარგები** () — ბრაიან დე პალმას 1989 წლის სამხედრო დრამა. დაფუძნებულია ვიეტნამის ომის დროს მომხდარ რეალურ ისტორიაზე.

## სიუჟეტი
ვიეტნამის ომის მონაწილე, რიგითი ერიქსონი ხდება მოწმე, თუ როგორ იტაცებენ ვიეტნამელ ქალს ამერიკელი ჯარისკაცები ერთ-ერთი სამხედრო ოპერაციის დროს. გამტაცებლები აუპატიურებენ ქალს და შემდეგ კლავენ მას. ერიქსონი უპირისპირდება ჯერ რამზს და შემდეგ არმიის ხელმძღვანელობას და ასაჯაროებს ფაქტს. სერჟანტ მეზერვს, დამნაშავეთა ჯგუფის მეთაურს სამხედრო სასამართლო გაასამართლებს.

## როლებში
*მაიკლ ჯეი ფოქსი - რიგითი მაქს ერიქსონი
*შონ პენი - სერჟანტი ტონი მეზერვი
*ჯონ კრისტოფერ რაილი - რიგითი ჰერბერტ ჰეტჩერი
*დონალდ პატრიკ ჰარვი - კაპრალი ტომას კლარკი 
*ჯონ ლეგუიზამო - რიგითი ანტონიო დიასი
*ვინგ რეიმსი - ლეიტენანტი რაილი

## რესურსები ინტერნეტში
*
* 
*
*

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1989 წლის ფილმები
კატეგორია:რეალურ მოვლენებზე დაფუძნებული ფილმები
კატეგორია:ფილმები ვიეტნამის ომის შესახებ
კატეგორია:ბრაიან დე პალმას ფილმები
ფშემისლი

**ფშემისლი**, **პერემიშლი** ( ) — სასაზღვრო ქალაქი სამხრეთ-აღმოსავლეთ პოლონეთში, მდინარე სანის ნაპირზე, 1998 წლამდე იყო ფშემისლის სავოევოდოს ადმინისტრაციული ცენტრი, რომლის დაშლის შემდეგ, შევიდა კარპატების სავოევოდოს შემადგენლობაში. 2006 წლის მოსახლეობის აღწერის მიხედვით ქალაქში ცხოვრობდა 66,715 ადამიანი. სატრანსპორტო კვანძი და სამრეწველო ცენტრი. დაარსდა X საუკუნეში. X-XII საუკუნეებში პოლონეთს, უნგრეთსა და კიევის რუსეთს ბრძოლა ჰქონდათ ფშემისლის ხელში ჩასაგდებად. XII საუკუნიდან გალიჩ-ვოლინის სამთავროს შემადგენლობაში იყო. 1340 წლიდან ეკუთვნოდა პოლონეთს. პოლონეთის I დანაწილებით (1772) ავსტრიას გადაეცა (1773). მეორე მსოფლიო ომის დროს ქალაქში მიმდინარეობდა ბრძოლა საბჭოთა არმიასა და ფაშისტურ გერმანიას შორის; წითელმა არმიამ ქალაქი გაათავისუფლა 1944 წლის 27 ივლისს. 1945 წლის სსრკ-პოლონეთის შეთანხმების შედეგად, ფშემისლი შევიდა პოლონეთის შემადგენლობაში. ხუროთმოძღვრული ძეგლებიდან აღსანიშნავია: ტაძარი (1460-1571 წლები, გადააკეთეს 1744 წელს; მის შემადგენლობაშია XII-XIII საუკუნეების როტონდა), XVII-XVIII საუკუნეების მონასტრები და ეკლესიები; XVIII-XIX საუკუნეების სასახლეები და საკუთარი სახლები; XIX საუკუნის დასასრულისა და XX საუკუნის დასაწყისის საფორტიფიკაციო ნაგებობები.

## რესურსები ინტერნეტში 
## სქოლიო
კატეგორია:პოლონეთის ქალაქები
კატეგორია:პოლონეთის პოვიატები
მაიკლ ჯეი ფოქსი

**მაიკლ ჯეი ფოქსი** (; დ. 9 ივნისი, 1961) — კანადელი მსახიობი, პროდიუსერი, აქტივისტი, ავტორი და ამხმოვანებელი. ცნობილია ტრილოგიაში „უკან მომავალში“ მონაწილეობით. 1991 წელს დაუდგინდა პარკინსონის დაავადება.

## ფილმოგრაფია 
## შენიშვნები
## რესურსები ინტერნეტში 
* 

## სქოლიო
კატეგორია:კანადელი მსახიობები
კატეგორია:დაბადებული 1961
კატეგორია:დაბადებული 9 ივნისი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი ვიდეო თამაშების მსახიობები
კატეგორია:ამერიკელი მამაკაცი გამხმოვანებლები
კატეგორია:კანადელი ამერიკელები
კატეგორია:ინგლისელი ამერიკელები
კატეგორია:ირლანდიელი ამერიკელები
კატეგორია:შოტლანდიელი ამერიკელები
კატეგორია:ამერიკელი ტელეპროდიუსერები
კატეგორია:გრემის ჯილდოს მფლობელები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
კატეგორია:ცოცხალი ადამიანები
რობინ რაიტი

**რობინ რაიტი** (; დ. 8 აპრილი, 1966, დალასი) — ამერიკელი მსახიობი. კარიერის დასაწყისში მონაწილეობდა სერიალში „სანტა-ბარბარა“. 1996-2010 წლებში დაქორწილებული იყო მსახიობ შონ პენზე, რომლისგანაც ჰყავს ორი შვილი.

## ფილმოგრაფია
## რესურსები ინტერნეტში
* 
* რობინ რაიტის ფანების საიტი

კატეგორია:ამერიკელი მსახიობები
კატეგორია:დაბადებული 1966
კატეგორია:დაბადებული 8 აპრილი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ნოვი-სონჩი

**ნოვი-სონჩი** () — ქალაქი სამხრეთ პოლონეთში, მალოპოლსკის სავოევოდოში. მდებარეობს კარპატებში, ზღვის დონიდან 281 მ სიმაღლეზე, მდინარე დუნაეცის ნაპირზე. აქვს საქალაქო პოვიატის სტატუსი. ქალაქის ფართობია 57 კმ². 2006 წლის მოსახლეობის აღწერის მიხედვით ქალაქში ცხოვრობდა 84,594 ადამიანი. სარკინიგზო კვანძი. წარმტაცი მიმდებარე ტერიტორია და ისტორიული შენობა-ნაგებობები ქალაქს ტურისტულ ცენტრად აქცევს. არის რეგიონული მუზეუმი. მცირე პოლონეთის ერთ-ერთი უძველესი ქალაქია. დაარსდა 1292 წლის 8 ნოემბერს. განვითარებულია კომპიუტერული ტექნოლოგიების წარმოება.

## რესურსები ინტერნეტში 
კატეგორია:პოლონეთის ქალაქები
კატეგორია:პოლონეთის პოვიატები
კასინო

**კასინო** () — ქალაქი იტალიაში, მდებარეობს ლაციოს რეგიონის ფროზინონეს პროვინციაში.  

მოსახლეობა 32 603 კაცი (2005 წ.), სიმჭიდროვე 397 ად./კმ². უჭირავს 82 კმ² ფართობი. საფოსტო ინდექსი — 03043. სატელეფონო კოდი — 0776.

ქალაქის მფარველად ითვლება ბენედიქტე ნურსიელი.  

## რესურსები ინტერნეტში 
* ოფიციალური საიტი 

კატეგორია:იტალიის ქალაქები
კატეგორია:იტალიის კომუნები
საკანონმდებლო იუანი

მინიატიურა|საკანონმდებლო იუანის გერბი
**საკანონმდებლო იუანი** — ტაივანის (ჩინეთის რესპუბლიკა) ერთპალატიანი საკანონმდებლო ორგანო. მისი საქმიანობა ეფუძნება სუნ იატსენის მიერ შემუშავებულ სამ სახალხო პრინციპს. საკანონმდებლო იუანი შედგება 113 წევრისაგან, რომელთაც ირჩევენ 4 წლის ვადით.

ჩინეთის რესპუბლიკის მოქმედი კონსტიტუცია ძალაში შევიდა 1947 წლის 25 დეკემბერს, ხოლო საკანონმდებლო იუანის პირველი სხდომა გაიმართა იმჟამინდელ დედაქალაქ ნანკინში. დეპუტატების რაოდენობა 760-ს შეადგენდა.

## რესურსები ინტერნეტში 
* Republic of China Legislative Yuan Official site

კატეგორია:პარლამენტი
ჟილინა

**ჟილინა** (, , , ) — ქალაქი ჩრდილო-დასავლეთ სლოვაკეთში, მდებარეობს მდინარე ვაგის ნაპირზე, ზღვის დონიდან 342 მ სიმაღლეზე. ჟილინის მხარის ადმინისტრაციული ცენტრი. ქალაქის მოსახლეობა 2024 წლის 31 დეკემბრის მდგომარეობით 80.257 მაცხოვრებელს შეადგენს. საავტომობილო და სარკინიგზო გზების კვანძი. XV საუკუნეში ჟილინა იყო ჰუსიტური მოძრაობის ცენტრი. პირველად მოიხსენიება 1297 წელს. 1327 წელს მოიპოვა ქალაქის სტატუსი. XIII საუკუნის ბოლოს ჟილინა დაიწვა ძლიერი ხანძრის შედეგად. XV საუკუნიდან განვითარდა. 1686 წელს დაიწყო ქალაქის კონტრეფორმაცია. XVIII საუკუნეში ძლიერ დაზარალდა ხანძრისა და ეპიდემიის გამო. არის უნივერსიტეტი.

## ისტორია 
რეგიონში პირველად მეხუთე საუკუნეში დასახლდნენ სლავები. პირველი სლავური ქალაქური დასახლება ჟილინას ტერიტორიაზე მეცხრე საუკუნით თარიღდება. ქალაქი პირველად მოხსენიებულია 1297 წელს, ხოლო 1327-ში კი უკვე ქალაქის სტატუსი მოიპოვა.

## დაძმობილებული ქალაქები
## რესურსები ინტერნეტში 
## სქოლიო
კატეგორია:სლოვაკეთის ქალაქები
ყირიმელი თათრები

thumb|254px|ყირიმელი თათრების დროშა
**ყირიმელი თათრები** (,  ან **ყირიმელები**) — ისტორიულად ყირიმში ჩამოყალიბებული ხალხი. ლაპარაკობენ ყირიმელი თათრების ენაზე, რომელიც მიეკუთვნება თურქულ ენათა ოჯახს.  ყირიმელი თათრების უმრავლესობა სუნიტური ისლამის მიმედავრია.  ცხოვრობენ ძირითადად უკრაინაში 248,193 (2001), თურქეთში 100,000-დან 150,000-მდე, რუმინეთში 24,137 (2002 წ.), ასევე უზბეკეთში, ბულგარეთში, ყაზახეთში. საერთო რაოდენობა 500,000. 

## იხილეთ აგრეთვე 
* ყირიმელი თათრების დეპორტაცია

## რესურსები ინტერნეტში 
* Official website of Qirim Tatar Cultural Association of Canada
* Official web-site of Bizim QIRIM International Nongovernmental Organization 
* International Committee for Crimea 

## სქოლიო
კატეგორია:ევროპის ხალხები
კატეგორია:თათრები
კატეგორია:ეთნიკური ჯგუფები
ოქროს გლობუსის 39-ე დაჯილდოება

**ოქროს გლობუსის 39-ე დაჯილდოება** გაიმართა 1982 წლის 30 იანვარს. მასში მონაწილეობა მიიღო 1981 წელს გამოსულმა კინო და ტელენამუშევრებმა

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
ინგლისის თანამეგობრობა

**ინგლისის თანამეგობრობა** (, მოგვიანებით **ინგლისის, შოტლანდიისა და ირლანდიის თანამეგობრობა** ()) — მმართველობის ისტორიული ფორმა ინგლისში 1649 წლიდან 1660 წლამდე. ჩამოყალიბდა ინგლისის მეფის, ჩარლზ I-ის სიკვდილით დასჯისა და მონარქიის დამხობის შემდეგ. აღნიშნულ პერიოდს ინგლისელი ისტორიკოსები ასევე უწოდებენ „უმეფობის ხანას“ (*English Interregnum*). 1660 წელს ინგლისში მონარქია კვლავ აღდგა.

## რესურსები ინტერნეტში 
* ინგლისის რესპუბლიკა
* რესპუბლიკა და პროტექტორატი

კატეგორია:ინგლისის ისტორია
კატეგორია:ისტორიული სახელმწიფოები
მუკაჩევო

**მუკაჩევო** () — ქალაქი უკრაინაში, ზაკარპატიის ოლქში, კარპატების მთისწინეთში, მდინარე ლატორიცის ორივე ნაპირზე. მუკაჩევოს რაიონის ცენტრი. რკინიგზის სადგური. საავტომობილო გზების კვანძი. 2008 წლის მოსახლეობის აღწერის მიხედვით ქალაქში ცხოვრობდა 93,738 ადამიანი. პირველად იხსენიება XII საუკუნის ბოლოს. სხვადასხვა დროს შედიოდა კიევის რუსეთის, უნგრეთის, პოდოლსკისა და ტრანსილვანიის სამთავროებში. 1918 წლამდე ეკუთვნოდა ავსტრია-უნგრეთს. 1919 წელს შეუერთდა ჩეხოსლოვაკიას. 1938-1944 წლებში ოკუპირებული იყო ჰორტისტული უნგრეთის მიერ. 1944 წლის 26 ოქტომბერს გაათავისუფლა საბჭოთა არმიამ. იმავე წლის 26 ნოემბერს მუკაჩევოში შეიკრიბა ზაკარპატიის სახალხო კომიტეტების I ყრილობა, რომელმაც მიიღო მანიფესტი ზაკარპატიის უკრაინის სსრ-თან შეერთების შესახებ (გაფორმდა 1945 წელს). შემორჩენილია XIV-XVIII საუკუნეების არქიტექტურული ძეგლები. ქალაქია 1946 წლიდან.

## რესურსები ინტერნეტში 
კატეგორია:ზაკარპატიის ოლქის ქალაქები
ნორა ეფრონი

**ნორა ეფრონი** (; დ. 19 მაისი, 1941, ნიუ-იორკი — გ. 26 ივნისი, 2012, ნიუ-იორკი) — ამერიკელი  სცენარისტი, რეჟისორი, პროდიუსერი, ჟურნალისტი, ესეისიტი და ბლოგერი. ცნობილია, როგორც რომანტიკულიკომედიების სცენარის ავტორი და როგორც სცენარისტი, სამჯერ იყო ნომინირებული ოსკარზე. ზოგჯერ სცენარებს წერდა დასთან, დელა ეფრონთან ერთად. მისი უკანასკნელი ფილმი იყო „ჯული და ჯულია“.

## ფილმოგრაფია
## რესურსები ინტერნეტში 
* 
* 
* 

კატეგორია:ამერიკელი სცენარისტები
კატეგორია:ამერიკელი პროდიუსერები
კატეგორია:ამერიკელი რეჟისორები
კატეგორია:დაბადებული  19 მაისი
კატეგორია:დაბადებული 1941
კატეგორია:გარდაცვლილი  26 ივნისი
კატეგორია:გარდაცვლილი 2012
კატეგორია:ნიუ-იორკელები
კატეგორია:ნიუ-იორკში გარდაცვლილები
კატეგორია:ნიუ-იორკში დაბადებულები
ლისაბონის ოქმი

**ლისაბონის ოქმი** — ხელშეკრულება საბჭოთა სოციალისტური რესპუბლიკების კავშირსა და ამერიკის შეერთებულ შტატებს შორის სტრატეგიული შეიარაღების შეზღუდვაზე, რომელსაც ხელი მოეწერა ლისაბონში 1992 წლის 23 მაისს. პროტოკოლს ხელს აწწრდნენ რუსეთის, აშშ-ის, უკრაინის, ბელარუსისა და ყაზახეთის წარმომადგენლები.

ლისაბონის ოქმი იყო სსრკ-აშშ-ის სტრატეგიული შეტევითი იარაღის შემცირების ხელშეკრულების დამატება, რომელსაც 1991 წელს მოაწერეს ხელი.
 
## ხელმომწერები 
ხელშეკრულებას ხელი მოაწერეს წარმომადგენელი ქვეყნების საგარეო საქმეთა მინისტრებმა ან მოვალეობის შემსრულებელმა:
* ბელარუსიდან — პიოტრ კრავჩენკო,
* ყაზახეთიდან — ტულეგენ ჟუკეევი,
* რუსეთიდან — ანდრეი კოზირევი,
* უკრაინიდან — ანატოლი ზლენკო,
* აშშ-დან — ჯეიმზ ბეიკერი.

## რესურსები ინტერნეტში 
* Протокол к Договору о сокращении и ограничении стратегических наступательных вооружений (txt), (PDF)
* Protocol to the Treaty on the reduction and limitation of strategic offensive arms (PDF)

კატეგორია:საერთაშორისო ხელშეკრულებები
Heaven & Earth (Yes-ის ალბომი)

***Heaven & Earth*** — ინგლისური პროგრესული როკ-ჯგუფ Yes-ის  21-ე სტუდიური ალბომი. იგი გამოიცა 2014 წლის 16 ივლისს Frontiers Records-ზე. *Heaven & Earth* არის ჯგუფის პირველი ალბომი ჯონ დევისონის მონაწილეობით. მისი პროდიუსერია როი თომას ბეიკერი, რომელიც Yes-თან 1979 წლის სესიების დროს თანამშრომლობდა.

## იდეა 
*Heaven & Earth* არის Yes-ის პირველი სტუდიური ალბომი ამერიკელ ვოკალისტ ჯონ დეივისონის მონაწილეობით და პირველი სამი წლის განმავლობაში, ალბომის *Fly from Here* (2011) შემდეგ, რომელიც ერთადერთი ალბომია კანადელ ვოკალისტ ბენუა დევიდის მონაწილეობით.

ბეკ-ვოკალის სესიების ხმის ინჟინერის სახით ალბომზე მუშაობდა ბილი შერვუდი, რომელიც ჯგუფიდან 2000 წელს წავიდა.

## ჩაწერა 
-ის პირველი სტუდიური ალბომი ამერიკელ ვოკალისტ ჯონ დეივისონის მონაწილეობით.]]

2014 წლის 6 იანვრიდან 14 მარტამდე ჯგუფი იწერდა ახალ ალბომს, პირველ ჯონ დეივისონის მონაწილეობით. ჩაწერა მიმდინარეობდა ლოს-ანჯელესში, პროდიუსერ როი თომას ბეიკერის ზედამხედველობით. 
ეს არის ჯგუფის პირველი ნამუშევარი ბეიკერთან ერთად, რომელთან ჩაწერაც შეწყდა 1979 წლის ბოლოს, როდესაც Yes პარიზში მუშაობდა. ახალი სესიები კრის სკუაირის მიერ დასახელდა, როგორც „სასიამოვნო მოვლენა“. მისი თქმით, ბეიკერი არის „თანაშრომლობისთვის კარგი პიროვნება.“  2014 წლის 7 მარტს ჯეფ დაუნზი თავის Twitter-ში წერდა, რომ მან დაასრულა ალბომისთვის კლავიშებიანების ჩაწერა

2014 წლის 5 მარტს ბილი შერვუდმა თავის ოფიციალურ Facebook-ის გვერდზე განაცხადა, რომ იგი ხმის ინჟინერის სახით მუშაობდა ვოკალურ სესიებზე, რომლებიც დაიწყო მეორე დღეს. მან აგრეთვე დაადასტურა, რომ სულ ცოტა, სკუაირიც და ჰაუც იწერდნენ ვოკალებს.

2014 წლის მარტში მიმდინარეობდა ალბომის ხმის მიქსი. Yes-სთან პირველი ალბომის შემთხვევაში, დეივისონი სიმღერების შექმნის პროცესში მთლიანად იყო ჩართული. სკუაირი: „მან ძალიან მნიშვნელოვანი წვლილი შეიტანა [ახალ ალბომში] შექმნაში, როგორც მუსიკის, ასევე ტექსტების მხრივ.  [...] [მან] შემოიტანა სიმღერების შექმნისა და ტექსტების წერის საინტერესო სახე. მან დაწერა ალბომის ტექსტების დიდი ნაწილი.“   დეივისონის მიერ სიმღერების შექმნის შესაძლებლობები ჰაუმ დაასახელა, როგორც „შესანიშნავი“ და *Heaven & Earth* შეადარა *Fly From Here*-ს სიმღერების შექმნის პროცესის კუთხით: „ბენუა დევიდი არ წერდა, ამიტომ ტრევორ ჰორნი ჩართული იქნა შექმნაში [...] ჯონი არის ნამდვილად შესანიშნავი.“  დეივისონი: „მეგონა, რომ იქნებოდა [ძალიან რთული], მაგრამ აღმოჩნდა, რომ ასე არ ყოფილა. ისინი და [მათი] კომპოზიციური სტილები და მოდელები და ტემპი კარგად გავიცანი.“ 

დეივისონის ინტერვიუდან ცნობილი გახდა, რომ ალბომში იქნებოდა 8 სიმღერა, ხოლო იაპონურ გამოცემაში დაემატებოდა კიდევ ერთი.

## მუსიკოსების კომენტარები
## სიმღერების სია 
## პერსონალი
;Yes
* ჯონ დეივისონი – წამყვანი და ბეკ-ვოკალი, აკუსტიკური გიტარა (1, 4, 6)
* კრის სკუაირი – ბას-გიტარა, ბეკ-ვოკალი , ბეკ-ვოკალების ინჟინერი 
* მაორ აპეულბაუმი - მასტერინგი
* როჯერ დინი - ნახატი და ლოგო
* დეივ დისარტი - ხმის ინჟინერი
* ერიკ კორსონი - ხმის ინჟინერი
* დენიელ მერონი - ხმის ინჟინერის თანაშემწე

## ჩარტები 
## რესურსები ინტერნეტში
*ალბომისადმი მიძღვნილი ოფიციალური საიტი

## სქოლიო 
კატეგორია:2014 წლის ალბომები
კატეგორია:Yes-ის ალბომები
კატეგორია:Frontiers Records-ის ალბომები
კატეგორია:ალბომები როჯერ დინის გარეკანის დიზაინით
ტრენტ რეზნორი

**მაიკლ ტრენტ რეზნორი** (დ. 17 მაისი, 1965) — ამერიკელი მომღერალი და კომპოზიტორი და პროდიუსერი. როგორც ვოკალისტი და მულტი-ინსტრუმენტალისტი, რეზნორი 1988 წლიდან არის ინდუსტრიული როკ-ჯგუფ Nine Inch Nails-ის ლიდერი. 2007 წელს ლეიბლ Interscope Records-ის დატოვების შემდეგ მან ხუთი წლის მანძილზე დამოუკიდებლად იმუშავა, შემდეგ კი გააფორმა კონტრაქტი Columbia Records-თან.

## რესურსები ინტერნეტში
* 
* ოფიციალური გვერდი Twitter-ზე

## სქოლიო
კატეგორია:დაბადებული 17 მაისი
კატეგორია:დაბადებული 1965
კატეგორია:ალტერნატიული როკ-გიტარისტები
კატეგორია:ამერიკელი კომპოზიტორები
კატეგორია:ამერიკელი მძიმე მეტალ მომღერლები
კატეგორია:Nine Inch Nails-ის წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ჰენრი მორტონ სტენლი

**ჰენრი მორტონ სტენლი** ( დ. 28 იანვარი, 1841 — გ. 10 მაისი, 1904) — ბრიტანელ-ამერიკელი ჟურნალისტი, აფრიკის მკვლევარი. 17 წლისა წავიდა ემიგრაციაში დიდი ბრიტანეთიდან აშშ-ში. 1871-1872 წლებში აფრიკაში გაემგზავრა დეივიდ ლივინგსტონის საძებნელად, იპოვა ის ტანგანიიკის ტბასთან და მასთან ერთად გამოიკვლია ეს ტბა. 1874-1877 წლებში ხელმძღვანელობდა ინგლის-ამერიკის ექსპედიციას, რომელმაც გადაკვეთა აფრიკა აღმოსავლეთიდან დასავლეთის მიმართულებით. სტენლიმ დაადგინა ვიქტორიას ტბის მოხაზულობა, აღმოაჩინა რუვენზორის მთის მასივი და ედუარდისა და ჯორჯის ტბები; გამოიკვლია მდინარე კაგერა, შემოუარა ტანგანიიკის ტბას, გაუყვა მდინარე კონგოს ლუალაბიდან შესართავამდე და რუკაზე გამოსახა მისი შუაწელი. 1879-1884 წლებში მსახურობდა ბელგიის მეფე ლეოპოლდ II-სთან. მონაწილეობა მიიღო მდინარე კონგოს აუზის დაპყრობაში. გზადაგზა აღწერა კონგოს რამდენიმე შენაკადი, აღმოაჩინა ტბები ლეოპოლდ II (ახლანდელი მაი-ნდომბე) და ტუმბა. 1887–1889 წლებში ხელმძღვანელობდა ინგლისურ ექსპედიციას, ხელახლა გადაკვეთა აფრიკა, ამჯერად — დასავლეთიდან აღმოსავლეთის მიმართულებით. გამოიკვლია მდინარე არუვიმი, დაადგინა, რომ ედუარდის ტბა მიეკუთვნება ნილოსის სისტემას. სტენლის სახელი ეწოდება ჩანჩქერებს კონგოს ზემოთში.

## თხზულებები 
* Through the dark continent..., v. 1—2, L., 1878; 
* In darkest Africa...,v. 1—2, L., 1890.

## რესურსები ინტერნეტში 
კატეგორია:აფრიკის მკვლევრები
კატეგორია:ბრიტანელი ჟურნალისტები
კატეგორია:ბრიტანელი მოგზაურები
კატეგორია:დაბადებული  28 იანვარი
კატეგორია:დაბადებული 1841
კატეგორია:გარდაცვლილი 10 მაისი
კატეგორია:გარდაცვლილი 1904
ჯეიმზ კლარკ როსი

**ჯეიმზ კლარკ როსი** ( დ. 15 აპრილი, 1800 — გ. 3 აპრილი, 1862) — ინგლისელი მეზღვაური, პოლარეთის მკვლევარი. 1818–1833 წლებში მონაწილეობდა ჩრდილოეთ-დასავლეთ გასასვლელის მაძიებელ ექვს არქტიკულ ექსპედიციაში, რომელთაგან სამს (1819–1824 წლებში) ხელმძღვანელობდა უილიამ ედუარდ პარი, ორს (1818 და 1829–1833 წლებში) — მოგზაურის ბიძა ჯონ როსი. 1830 წელს როსმა მარხილით გადაკვეთა ნახევარკუნძული ბუთია, დასავლეთ მხარეს აღმოაჩინა სრუტე (სრუტეს შემდგომ მისი სახელი ეწოდა) და დაინახა მიწა (კინგ-უილიამის კუნძული), რომელიც მან ნახევარკუნძულად მიიჩნია. 1831 წელს აღმოაჩინა ჩრდილოეთი მაგნიტური პოლუსი ჩ.გ. 70°05' 17" და დ.გ. 96°’46'45"-ზე. 1840–1843 წლებში სამჯერ იმოგზაურა ანტარქტიკაში გემებით „ერებუსი“ და „ტერორი“. 1841 წელს აღმოაჩინა ზღვა, რომელიც მის სახელს ატარებს, ვიქტორიას მიწა, ვულკანები ერებუსი და ტერორის მთა (როსის ნახევარკუნძულზე) და როსის ყინულოვანი ბარიერი. 1842 წელს მიაღწია 78°09'30"-ს. როსმა რუკაზე დაიტანა ვიქტორიას მიწის აღმოსავლეთი ნაპირი, იგი მას, ისევე როგორც ადრე აღმოჩენილ ანტარქტიკულ მიწებს, კუნძულებად თვლიდა და არა სამხრეთის კონტინენტის ნაწილებად. 1848–1849 წლებში გემ „ენტერპრაიზზე“ ხელმძღვანელობდა ჯონ ფრანკლინის საძიებლად განკუთვნილ ექსპედიციას, რომელიც წარუმატებლად განხორციელდა. იყო სამეფო გეოგრაფიული საზოგადოების წევრი.

## თხზულება 
* Voyage of discovery and reseach in Southern and Antarctic regions during the years 1839—43, v. 1—2, L., 1847.

## რესურსები ინტერნეტში 
კატეგორია:ინგლისელი მოგზაურები
კატეგორია:არქტიკის მკვლევრები
კატეგორია:ანტარქტიკის მკვლევრები
კატეგორია:დაბადებული 15 აპრილი
კატეგორია:დაბადებული 1800
კატეგორია:გარდაცვლილი 3 აპრილი
კატეგორია:გარდაცვლილი 1862
ცისფერასებრნი

**ცისფერასებრნი** () — დღის პეპლების ოჯახი. ფრთების შლილი 2-4 სმ აღწევს. უმეტესად მამლის ფრთები ცისფერია, დედლისა — მურა. უკანა ფრთები ზოგჯერ კუდით ბოლოვდება. ცისფერასებრნი ფართოდაა გავრცელებული. ცნობილია დაახლოებით 5200-მდე სახეობა, რომელთაგან აღსანიშნავია ამიერკავკასიის ენდემები: ლედერერის ცრუკუდა (), ოხიმის ოქროფერა () კავკასიური ელემენტი რომანოვის მრავალთვალა () და მრავალი სხვა.

## ლიტერატურა 
კატეგორია:ცისფერასებრნი
ცისფერგულა

**ცისფერგულა**, **კურკურა** () — ფრინველი ბეღურასნაირთა რიგისა. მამალს ზურგი მურა აქვს, კუდი — შავნარევი წითური, გული ლურჯი — თეთრ- ან წითურხალიანი. დედალი უფრო ბაცია. გავრცელებულია ევროპასა და აზიაში, ზამთრობს სამხრეთ აზიასა და ჩრდილოეთ აფრიკაში. საქართველოში ბუდობს მცირე კავკასიონზე, ვერტიკალურად აღწევს ზღვის დონიდან 2100 მ. მაისში დებს 4-7 კვერცხს; ინკუბაცია გრძელდება 2 კვირას. იკვებება მწერებითა და კენკრით.

## ლიტერატურა 
კატეგორია:ბეღურასნაირნი
ტიბეგინგი

thumb|წყვილი „ტიბეგინგის“ დროს

**ტიბეგინგი** (-იდან *ჩაის პაკეტი*) — სლენგური ტერმინი, სექსუალური აქტისთვის რომლის დროს სიამოვნების მისაღებად კაცი თავის სათესლე პარკს ათავსებს ამის მსურველ სექსუალური პარტნიორის პირში, მის სახეზე ან თავზე. პრაქტიკის სახელი, რომელიც სრულდება შიგნით და გარეთ მოძრაობაში, მოდის ცხელი წყლით სავსე ჭიქაში, ჩაის ფერის გამოყოფის მიზნით, ჩაის პაკეტის მოძრაობიდან. როგორც არაშემღწევი სექსის სახე, ის შეიძლება შესრულდეს უბრალოდ სიამოვნებისთვის ან როგორც პრელუდია.

## ორალური სექსი 
პენისთან ერთან სათესლის პარკიც საკმაოდ მგრძნობიარე ორგანოა და ერთ-ერთ ეროგენულ ზონად ითვლება. ამგვარად მისი სხვადასხვა სახით სტიმულაცია მრავალი კაცისთვის ორალური სექსის განუყოფელი ნაწილია. აგრეთვე, ზოგისთვის იგი შეიძლება არამიმზიდველი იყოს და მისი განხორციელება არაა საჭირო იყოს ფიზიკურად საზიანო ან არაკომფორტული იმ პირისთვის რომელიც ორალურ სტიმულაციას ახორციელებს.

„ტიბეგინგის“ პოპულარობის მატებას მიაწერენ, მისი ამსახველი სცენის ფილმ *ფოტოგრაფში* ჩვენებას, რომელიც 1998 წელს იქნა გამოშვებული. ამის შემდეგ იგი წყვილებში საკმაოდ პოპულარული გახდა, რათა განხილულიყო ფილმ *სექსი დიდ ქალაქშის* ერთ-ერთ ეპიზოდში. სექს ესქპერტებმა „ტიბეგინგის“ რამდენიმე ტექნიკა შეაქეს, შემსრულებლის მიერ რომლის ფელაციის დროს გამოყენებაც პარტნიორის სიამოვნებას უფრო გაზრდის. ეს მოიცავს სათესლის პარკის ნაზად წოვასა და გაქაჩვას და ტუჩების გამოყენებას, რათა კბილებით რაც შეიძლება ნაკლები კონტაქტი იყოს. იგი ასევე რეკომენდირებულია როგორც პრელუდია ან უსაფრთხო სექსი.

მიმომხილველ დენ სავაჟის მიხედვით, ადამიანი რომლის სათესლის პარკიც სტიმულირდება წარმოადგენს „ტიბეგერს“ (*the teabagger*), ხოლო ვინც ამ სტიმულაციას ახორციელებს — „ტიბეგი“-ს (*the teabaggee*)." სექსისა და ურთიერთობის ექსპერტებს ამ აქტის შესრულებაზე სხვადასხვა განსაზღვრებები აქვთ. ექსპერტების ნაწილი „ტიბეგინგის“ აქტს ჩვეულებრივ ფელაციად მიიჩნევს, ოღონდ სათესლის პარკის მონაწილეობით.

## სქოლიო 
კატეგორია:ორალური სექსი
პექტუსანი

**პექტუსანი**, **ბაითოუშანი** — პოტენციურად მოქმედი ვულკანი ჩანბაიშანის ქედზე. აღმართულია ჩინეთსა და კორეის სახალხო დემოკრატიულ რესპუბლიკას შორის. მანჯურია-კორეის მთების, მანჯურიისა და კორეის ნახევარკუნძულის უმაღლესი წერტილია. სიმაღლე 2744 მ. აგებულია უმთავრესად თეთრი პემზით, საიდანაც მოდის სახელწოდებაც. კრატერში ტიანჩის ტბაა. 

პექტუსანზეა მდინარეების სუნგარის, ტუმინძიანის და იალუძიანის სათავეები. 1959 წელს ვულკანის კორეულ ნაწილში შეიქმნა კორეის უდიდესი ნაკრძალი, ხოლო ჩინეთის მხარეს დაარსდა ბუნებრივი რეზერვატი. 1979 წელს ისინი გაერთიანდნენ საერთაშორისო ბიოსფერულ ნაკრძალში. ვულკანის ყველაზე მაღალი ნაწილი წელიწადში 8 თვით დაფარულია თოვლით. 1800 მ-მდე კალთები დამრეცია. 

ცნობილია ვულკანის 1597, 1668 და 1702 წლებში მომხდარი ამოფრქვევები. უკანასკნელი ამოფრქვევა მოხდა 1903 წელს, რომელსაც თან სდევდა აფეთქება ამოტყორცნილ ქვებთან და აირებთან ერთად. პექტუსანი ნიშნავს „თეთრთავა მთას“. ჩინეთსა და ჩრდილოეთ კორეაში მიჩნეულია წმინდა მთად.

## რესურსები ინტერნეტში 
კატეგორია:ჩინეთის ვულკანები
კატეგორია:ჩრდილოეთ კორეის ვულკანები
კატეგორია:წმინდა მთები
ჯიდის ხელშეკრულება (1927)

**ჯიდის ხელშეკრულება** — დიდი ბრიტანეთისა და ნეჯდი და ჰიჯაზის სამეფოს ხელშეკრულება. ხელი მოაწერეს ქალაქ ჯიდაში 1927 წლის 20 მაისს. დიდმა ბრიტანეთმა ხელშეკრულების ძალით აღიარა აბდულ-აზიზის ხელისუფლება. აღნიშნული რეგიონები 1932 წელს გაერთიანდა და ეწოდა საუდის არაბეთი. სანაცვლოდ, მეფე აბდულ-აზიზი აღარ დაესხმოდა თავს მეზობელ, დიდი ბრიტანეთის პროტექტორატებს. 

## იხილეთ აგრეთვე 
* სამშვიდობო ხელშეკრულებების სია

## რესურსები ინტერნეტში 
*U.S. Congratulates Saudi Arabia and Yemen on border agreement, June 2000 
*The British-Yemeni Society: Negotiating the Saudi-Yemeni international boundary 

კატეგორია:სამშვიდობო ხელშეკრულებები
ხანგრძლივი პარლამენტი

მინიატიურა|პარლამენტის სხდომა
**ხანგრძლივი პარლამენტი** () — გაერთიანებული სამეფოს პარლამენტის სახელწოდება 1640-1652 და 1659-1660 წლებში. დაშალა ოლივერ კრომველმა. 511 წევრიდან 91 წარმოადგენდა საგრაფოებს, 4 - უნივერსიტეტებს, ხოლო დანარჩენები ქალაქებს. პარლამენტს წევრებს შორის იყვნენ ლუციუს კერი და ჯონ პიმი. 

ხანგრძლივი ეწოდა პარლამენტს, რომელიც მოიწვია ჩარლზ I-მა 1640 წლის 3 ნოემბერს ეპისკოპოსების ომის შემდეგ. მას ეს სახელი ეწოდა იმის გამო, რომ მიიღო კანონი, რომლის ძალითაც პარლამენტის დათხოვნა შეეძლო მხოლოდ თავად დეპუტატებს. დეპუტატები კი არ ეთანხმებოდნენ მის დაშლას სტიუარტების რესტავრაციამდე. ხანგრძლივი პარლამენტი მოწვეული იყო 1640-1649 წლებში. 1649 წელს პარლამენტიდან გააძევეს დეპუტატი-პრესბიტერიანელები, დარჩენილ შემადგენლობას ეწოდა ხანგრძლივი პარლამენტის კუდი.

## რესურსები ინტერნეტში 
* British Civil Wars: The Long Parliament
* British Civil Wars: 1641 Time Line 
* British Civil Wars: 1642 Time Line 
* Full text of The Triennial Act. 15 February 1641
* Full text of the Act against Dissolving the Long Parliament without its own Consent 11 May 1641
* Full text of the act Abolishing the Star Chamber 5 July 1641 
* Full text of the Act Declaring the Illegality of Ship-money 7 August 1641
* Full Text of the Grand Remonstrance, with the Petition accompanying it. 22 November 1641

კატეგორია:ინგლისის ისტორია
მოჰამედ ხათამი

**მოჰამედ ხათამი** (; დ. 29 სექტემბერი, 1943) — ირანის მეხუთე პრეზიდენტი (1997-2005 წწ.). 

დაიბადა 1943 წლის 29 სექტემბერს იეზდის პროვინციის ქალაქ ერდეკანში. მისი უმცროსი ძმა მოჰამედ რეზა ხათამი დაქორწინებულია რუჰოლა ხომეინის შვილიშვილზე. 

1969 წელს დაამთავრა ისპაანის უნივერსიტეტი და მიიღო ფილოსოფიის ბაკალავრის ხარისხი. შემდეგ მსახურობდა ირანის შეიარაღებულ ძალებში. 1970 წელს სწავლა გააგრძელა თეირანის უნივერსიტეტში. 1982-1992 წლებში იყო ირანის კულტურის მინისტრი. 1997 წლის 23 მაისს აირჩიეს ირანის პრეზიდენტად. თანამდებობა ეკავა ორი ვადით, 2005 წლამდე. 

ფლობს სპარსულ, არაბულ, ინგლისურ და ფრანგულ ენებს. 

## რესურსები ინტერნეტში 
* ოფიციალური საიტი  

კატეგორია:ირანის პრეზიდენტები
კატეგორია:დაბადებული 1943
კატეგორია:დაბადებული 29 სექტემბერი
კატეგორია:თეირანის უნივერსიტეტის კურსდამთავრებულები
კატეგორია:ცოცხალი ადამიანები
დათო დარციმელია

'''დავით 'დათო' დარციმელია''' (დ. 28 იანვარი, 1995, მარტვილი) — ქართველი ფეხბურთელი, ნირედჰაზის „სპარტაკუსისა“ და საქართველოს 19 წლამდელთა ნაკრების თავდამსხმელი.

## იხილეთ აგრეთვე 
*საქართველოს 17 წლამდე ფეხბურთელთა ნაკრები
*საქართველოს 19 წლამდე ფეხბურთელთა ნაკრები

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი უეფა-ს ოფიციალურ საიტზე 

კატეგორია:დაბადებული 1995
კატეგორია:ქართველი ფეხბურთელები
კატეგორია:თბილისის ლოკომოტივის ფეხბურთელები
კატეგორია:მარნეულის ალგეთის ფეხბურთელები
კატეგორია:სევასტოპოლის ფეხბურთელები
კატეგორია:ცხინვალის ფეხბურთელები
კატეგორია:დაბადებული 28 იანვარი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები